Cuneiform Tablet JNES 16 170a (MAH 15962)
Cuneiform tablet, dated to the Old Assyrian Period (ca. 1950-1850 BC).
Genre: inheritance suit
Transliteration:
1 šu-bat LÁ 0.16666 GÍN qá-qí-ri pá-ṣí-ú-tim i-na li-bi₄ qá-qí-ri ší-a-ma-at {m}ga-al-zi a-bi₄ a-bi₄-šu-nu DUMU a i-qú-da-dí ša ṭé-ḫi qá-qí-ri ša mar-tí-a DUMU i-dí-in-{d}a-šùr ṭé-ḫi É {m}šu-mu-li-ib-ší DUMU da-da ṭé-ḫi É i-ku-na-a DUMU ku-bi₄-a ṭé-ḫi qá-qí-ri zi-tí ša a-ba-ba DUMU i-dí-in-{d}a-šùr ù ṭé-ḫi re-be-tim zi-tí i-dí-in-{d}a-šùr DUMU.GAL ù ma-ṣí-DINGIR.MEŠ DUMU.MEŠ {d}UTU-mu-šé-li a-na ší-mì-im a-na 3 ma-na KÙ.BABBAR tí-ri {m}i-dí-in-{d}a-šùr DUMU.GAL ù ma-ṣí-DINGIR.MEŠ DUMU.MEŠ {m}{d}UTU-mu-šé-li a-na {m}{d}UTU-ták-lá-ku DUMU ÌR-{d}šé-ru-a i-dí-nu-ma ù-ša-bi₄-ú-šu a-na 1 šu-bat LÁ 0.16666 GÍN qá-qí-ri šu-nu-tí ù 3 ma-na KÙ.BABBAR tí-ri ší-mì-šu-nu {m}i-dí-in-{d}a-šùr ù ma-ṣí-DINGIR.MEŠ DUMU.MEŠ {m}{d}UTU-mu-šé-li ù DUMU.MEŠ-šu-nu ma-ma-an a-na {m}{d}UTU-ták-lá-ku DUMU ÌR-{d}šé-ru-a ù DUMU.MEŠ-šu ù-lá i-tù-ru ki-ma ṭup-pì dan-na-tí lá-bi₄-ir-tí a-ni-tù ṭup-pu da-an-na-at IGI da-dí-a DUMU a-ku-za IGI re-ší-a DUMU ni-ma-a IGI ba-ga-a DUMU pu-ḫi-a IGI {d}IŠKUR-a-ZU DUMU a-mur-ra-bu-sà IGI za-bu-UR.SAG DUMU DINGIR.GAL IGI {d}a-nu-LUGAL.DINGIR.MEŠ IGI {d}AG.UR.SAG DUB.SAR ITU-{d}NIN.É.GAL li-mu-um {m}qí-iš-{d}MAR.TU DUMU a-ba-ba